Compania Nationala de Administarare a Infrastructurii Rutiere S.A. prin D.R.D.P. * ….

Acord - cadru de lucrari

Lucrari de marcaje rutiere executate in strat subtire necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ...
nr. ________________ data_______________
Preambul:

In temeiul Legii nr. 98/2016 privind achizitiile publice cu modificarile si completarile ulterioare, a H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare si a Raportului procedurii de atribuire nr. ..................... s-a incheiat prezentul Acord - cadru de lucrari.

1. Partile Acordului-cadru
Intre

COMPANIA NATIONALA DE ADMINSTRARE A INFRASTRUCTURII RUTIERE - prin DIRECTIA REGIONALA DE DRUMURI SI PODURI* ......, cu sediul in ..........................., numar de ordine in Registrul Comertului ................., cod de inregistrare fiscala nr. ...................., avand cont bancar ....................., deschis la ........................., reprezentata prin ....................., avand functia de Director Regional, in calitate de  PROMITENT-ACHIZITOR, pe de o parte

şi 
........................................., cu sediul in ........................................, telefon .............., fax ....................., inregistrata la Registrul Comertului sub nr. ...................., cod de inregistrare fiscala..................., cont bancar ......................................., reprezentata prin .......................... in functia de ................., in calitate de PROMITENT-EXECUTANT, pe de alta parte,

a intervenit prezentul Acord-cadru.


2. Scopul si obiectul Acordului-cadru


2.1. - Scopul Acordului-cadru il reprezinta stabilirea elementelor/conditiilor esentiale care vor guverna contractele subsecvente de lucrari care urmeaza a fi atribuite pe durata derularii prezentului Acord-cadru.


2.2. - Contractele subsecvente de lucrari care urmeaza a fi atribuite in baza prezentului Acord-cadru au ca obiect Lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ..., conform prevederilor Caietului de sarcini si anexelor acestuia, document al prezentului Acord-cadru.

3. Durata Acordului-Cadru

3.1. - (1) Durata prezentului acord-cadru este de 4 ani (48 de luni) (conform documentatiei de atribuire) de la data semnarii acestuia. 

(2) Durata ultimului contract subsecvent incheiat in baza prezentului Acord-cadru, in perioada de valabilitate a acestuia, poate depasi durata de valabilitate a Acordului-cadru.

4. Preţul unitar al lucrarilor. Ajustarea preturilor

· Preţul unitar al lucrarilor
4.1. - (1) Pretul unitar al lucrarilor, Lot* ... este cel inclus de Promitentul-Executant in propunerea financiara, document al prezentului Acord-cadru.   

(2) Valoarea maxima a Acordului-cadru este de .......................... lei, fara TVA, la care se adauga TVA conform legislatiei in vigoare.
4.2. - Pentru lucrarile executate, plăţile datorate de Promitentul-Achizitor Promitentului-Executant se vor face in conformitate cu preturile unitare declarate în propunerea financiară a acestuia, anexă la prezentul Acord-cadru. 
· Ajustarea preturilor

4.3. - (1) Pe durata Acordului-cadru, in cadrul contractelor subsecvente care vor fi incheiate in baza prezentului Acord-cadru, ajustarea pretului contractelor subsecvente se realizeaza dupa cum urmeaza: 

I. Prin revizuire:
Ajustarea pretului in cadrul contractului subsecvent se realizeaza la fiecare solicitare de plată, pe întreaga perioadă de derulare a contractului subsecvent, prin aplicarea indicelui cost în construcţii, denumit în continuare ICC, diseminat de către Institutul Național de Statistică prin publicații oficiale, utilizandu-se următoarea formulă:
Va = Vo x [(1-p-a)xICCn/ICCdata referinţă + (p+a)],

unde:

„Va” reprezintă valoarea ajustată a solicitării de plată,

„Vo” reprezintă valoarea solicitării de plată conform preţurilor prevăzute în oferta care a stat la baza încheierii acordului-cadru,

„a” reprezintă valoarea procentuală a plăţii în avans determinată ca raport dintre valoarea avansului primit şi nerestituit/nejustificat şi preţul contractului, 

„p” reprezintă valoarea procentuală a profitului determinată ca raport dintre valoarea profitului exprimată valoric şi preţul contractului,

„ICCn” reprezintă indicele de cost în construcţii total aferent lunii solicitării de plată,

„ICCdata referinţă” reprezintă indicele de cost în construcţii total aferent lunii anterioare datei-limită de depunere a ofertei aferente acordului-cadru.

In situatia in care pentru indicele ICCn  nu exista valori diseminate oficial, sau acestea nu sunt definitive la data depunerii solicitarilor de plata la Autoritatea Contractanta, se utilizeaza ultimii indici disponibili, iar ajustarea va fi recalculata atunci cand indicii vor deveni definitivi.
Modificarea sau completarea informatiilor din prezenta clauza pe parcursul derularii contractului va determina inaplicabilitatea prevederilor referitoare la posibilitatea de ajustare a pretului contractului. 

Sumele ce deriva din aplicarea prezentei clauze vor fi platite potrivit contractului, fara incheierea unui Act Aditional. 
Pe parcursul derularii contractului subsecvent, lucrarile care se vor executa din sumele provizionate se vor ajusta prin aplicare formulei de ajustare a preturilor mentionata mai sus.
II. Prin actualizare: 

Pe durata Acordului-cadru, in cadrul contractelor subsecvente care vor fi incheiate in baza prezentului Acord-cadru, ajustarea pretului contractelor subsecvente, prin actualizare, se realizeaza in conformitate cu prevederile art. 2222 alin. (4) din Legea nr. 98/2016 cu modificarile si completarile ulterioare, precum si in conformitate cu prevederile art. 8 din sectiunea 6 din Instructiunea A.N.A.P. nr. 1/2021 privind modificarea contractului de achizitie publica/contractului de achizitie sectoriala/acordului cadru. 
5. Cantitatea de lucrari previzionata

5.1. - Cantitatea previzionata de lucrari care urmeaza a fi executate in baza contractelor subsecvente este prevazuta in documentele prezentului Acord-cadru.
5.2. - Promitentul-Achizitor are dreptul de a incheia, cu un alt operator economic, un contract de achizitie publica avand ca obiect achizitionarea acelorasi lucrari care fac obiectul prezentului Acord-cadru, in cazul in care Promitentul-Executant  nu mai are capacitatea de a raspunde solicitarilor Promitentului-Achizitor.
5.3. - In cazul in care Promitentul-Executant caruia Promitentul-Achizitor ii transmite o solicitare pentru incheierea unui contract subsecvent nu are capacitatea de a raspunde acestei solicitari, deoarece cantitatile care fac obiectul contractului subsecvent depasesc cantitatile estimate, Promitentul-Achizitor are dreptul de a initia o noua procedura de atribuire pentru achizitionarea diferentei care nu poate fi acoperita de Promitentul-Executant.
6. Documentele Acordului-cadru


6.1. - Documentele Acordului-cadru, inclusiv orice act aditional incheiat la acesta, care fac parte integranta din acesta sunt:

a) Caietul de sarcini si anexele acestuia, (inclusiv clarificarile si/sau modificarile si/sau masurile de remediere aduse pana la depunerea ofertelor – daca este cazul);

b) Propunerea tehnica si Propunerea financiara (inclusiv toate anexele acesteia, daca este cazul), (inclusiv clarificarile din perioada de evaluare – daca este cazul);
c) Angajamentul ferm de sustinere din partea unui tert (daca este cazul);

d) Acordul de asociere (daca este cazul) autentificat;

e) Contractele incheiate de Promitentul-Executant cu subcontractantii (daca este cazul).
6.2. - (1) Documentele mentionate la art. 6.1. se considera a se explica reciproc. In caz de ambiguitate, erori sau discrepante acestea trebuie sa fie citite si interpretate in ordinea mentionata la art. 6.1. 

(2) In cazul in care, pe parcursul indeplinirii Acordului-cadru, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.


7. Obligatiile principale ale Promitentului-Executant 


7.1. - Promitentul-Executant se obliga ca, in baza contractelor subsecvente incheiate cu Promitentul-Achizitor, sa execute lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ...., in conditiile convenite in prezentul Acord - cadru si in conformitate cu prevederile normativelor in vigoare, a reglementarilor tehnice si standardelor din domeniul rutier, astfel cum sunt enumerate in caietul de sarcini, precum si in conditiile calitative si cantitative prevazute in Caietul de sarcini.
7.2. - Promitentul-Executant se obliga sa nu transfere total sau partial obligatiile asumate prin prezentul acord-cadru.
7.3. - Promitentul- Executant se obliga sa execute lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ..., astfel cum au fost prevazute in prezentul acord-cadru, ori de cate ori Promitentul-Achizitor solicita acest lucru.

7.4. - În situaţia în care pe durata de valabilitate a prezentului Acord-cadru, Promitentul- Executant nu va primi solicitări pentru executarea lucrarilor care fac obiectul prezentului           Acord-Cadru din partea Promitentului-Achizitor, Promitentul-Executant nu va ridica pretenţii şi nu va solicita despăgubiri în legătură cu acest fapt. În acest sens, Promitentul-Achizitor nu va avea nicio obligaţie faţă de Promitentul-Executant, prezentul Acord-cadru fiind incetat de drept la expirarea duratei acestuia, fără necesitatea unei alte formalităţi şi fără intervenţia vreunei autorităţi sau instanţe de judecată. 
7.5. - Promitentul-Executant se obliga sa respecte intocmai prevederile referitoare la securitatea si sanatatea in munca si apararea impotriva incendiilor, prevazute in contractele subsecvente.

7.6. - Promitentul-Executant are obligatia ca, pe intreaga perioada de derulare a prezentului Acord-cadru, sa notifice Promitentul-Achizitor, in termen de maxim 3 (trei) zile de la aparitia oricarei situatii prevazute de Legea nr. 85/2014 cu modificarile si completarile ulterioare, despre aceasta situatie (comunicarea declansarii procedurii de insolventa, comunicarea datelor de identificare ale administratorului judiciar, orice informatie in legatura cu starea de fapt a societatii).

7.7. - Promitentul-Executant poarta toata raspunderea pe durata de indeplinire a acordului-cadru pentru eventualele accidente, pagube sau efecte negative ca urmare a nerespectarii prevederilor caietului de sarcini.

7.8. - Promitentul-Executant se obliga sa despagubeasca Promitentul-Achizitor impotriva oricaror:

a) reclamaţii si acţiuni în justiţie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu lucrarile executate; si

b) daune-interese, costuri, taxe si cheltuieli de orice natura, aferente, cu excepţia situaţiei în care o astfel de încalcare rezulta din respectarea caietului de sarcini întocmit de catre Promitentul-Achizitor.
8. Obligatiile Promitentului-Achizitor


8.1. - (1) Promitentul-Achizitor se obliga ca, in baza contractelor subsecvente atribuite Promitentului-Executant, sa achizitioneze lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot* ..., in conditiile convenite in prezentul Acord-cadru si in conformitate cu prevederile normativelor in vigoare, a reglementarilor tehnice si standardelor din domeniul rutier, astfel cum sunt enumerate in Caietul de sarcini, precum si in conditiile calitative si cantitative prevazute in Caietul de Sarcini.
(2) Atunci când atribuie un contract subsecvent pe baza prevederilor din prezentul Acord-cadru, Promitentul-Achizitor nu are dreptul de a impune sau de a accepta modificări substanţiale ale elementelor/condiţiilor stabilite iniţial prin Acordul-cadru. 
8.2. - Promitentul-Achizitor se obliga sa plateasca Promitentului-Executant,                                                                                                                                                                       pretul lucrarilor executate, in termen de 45 de zile de la data inregistrarii facturii la sediul Promitentului-Achizitor, daca lucrarile au fost deja receptionate sau in termen de 45 de zile de la data receptionarii lucrarilor, daca factura a fost emisa anterior receptiei. 
9. Comunicări

9.1. - (1) Orice comunicare dintre parti, referitoare la indeplinirea prezentului Acord-cadru, trebuie să fie transmisa in scris.

(2) Orice document scris trebuie inregistrat atat in momentul transmiterii, cat si in momentul primirii.
9.2. - Comunicarile intre parti se pot face si prin telefon, fax sau e-mail,cu conditia confirmarii in scris a primirii comunicarii.
10. Amendamente. Clauze de revizuire
10.1. - (1) Părţile Acordului-cadru au dreptul, pe durata îndeplinirii acestuia si a contractelor subsecvente ce vor fi atribuite in baza prezentului Acord-cadru, de a conveni modificarea clauzelor acordului-cadru si a contractelor subsecvente prin act adiţional, în condiţiile prevăzute de legislatia în vigoare si în conformitate cu art. 221 din Legea nr. 98/2016, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii Acordului-cadru.

(2) Daca solicitarea de modificare provine de la Promitentul-Executant, acesta trebuie sa inregistreze solicitarea la Promitentul-Achizitor cu cel putin 15 de zile inainte de data preconizata pentru intrarea in vigoare a Actului Aditional. 
10.2. - Fără a aduce atingere dispoziţiilor dreptului comun privind încetarea Acordului-cadru sau dreptului Achizitorului de a solicita constatarea nulităţii absolute acestuia în conformitate cu dispoziţiile dreptului comun, Achizitorul are dreptul de a denunţa unilateral Acordul-cadru în perioada de valabilitate a acestuia, în cazul modificării Acordului-cadru în alte conditii decât cele prevăzute de prevederile legale în vigoare.
10.3. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia contractantul a fost declarat castigator in urma finalizarii procedurii de atribuire. 

10.4. - Niciun Act Aditional nu poate fi incheiat retroactiv. 

10.5. - Orice modificare a Acordului - cadru care nu respecta prevederile prezentului Acord- cadru si ale legislatiei in vigoare va fi considerata nula de drept.

· Clauze de revizuire

10.6. - Modificarile Acordului-cadru si ale contractelor subsecvente atribuite in baza acestuia, indiferent daca sunt sau nu evaluabile in bani si indiferent de valoarea acestora, se realizeaza in conformitate cu prevederile Legii nr. 98/2016 si ale H.G. nr. 395/2016.


10.7. - (1) Eventualele modificari, care pot interveni in perioada de derulare a Acordului-cadru, se refera la urmatoarele clauze contractuale:
I. Partile Acordului-cadru:
1) din punct de vedere al schimbarii denumirii, al formei societatii, care nu atrag crearea unei persoane juridice noi; 

2) atunci când Promitentul-Executant este înlocuit de un nou Promitent-Executant, in situatia in care drepturile şi obligaţiile Promitentului-Executant iniţial, rezultate din Acordul-cadru, sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de Legea achizitiilor publice nr. 98/2016;
II. Modificari tehnice: in cazul unor eventuale inlocuiri de produse de marcare rutiera care nu corespund specificatiilor si cerintelor de calitate prevazute in documentatia de atribuire. 

Pentru produsele de marcare rutieră care se doresc a înlocui produsele de marcare rutieră din propunerea tehnică, se vor prezenta aceleași categorii de documentele de calitate/certificare care au fost prezentate și pentru cele care fac parte din propunerea tehnică. În cazul solicitării de înlocuire a unui produs de marcare rutieră, până la momentul obținerii acordului Promitentului-Achizitor, Promitentul-Executant este obligat să își ducă la îndeplinire obligațiile ce îi revin prin ducerea la îndeplinire a comenzilor primite prin utilizarea produselor de marcare rutieră care fac parte din propunerea tehnică. Acordul Promitentului-Achizitor va fi emis într-o perioada cuprinsă între 30 și 60 zile, perioadă calculată de la momentul primirii tututor documentelor de calitate/certificare solicitate prin documentația de atribuire. Perioada de solicitare documente sau informații suplimentare de către Promitentul-Achizitor privind noile produse de marcare rutieră, nu intră în perioada menționată anterior, cuprinsă între 30 și 60 zile de emitere a acordului;
III. Modalitati de plata si recuperare a creantelor: in cazul unor eventuale modificari ale legislatiei, in limitele legale impuse de legislatia in domeniul financiar si fiscal;
IV. Durata ultimului contract subsecvent: prelungire, fără costuri suplimentare pentru Achizitor și fără a diminua perioada de garanție a lucrarilor deja executate si recepționate, în cazul în care Executantul prezintă Achizitorului justificări care atestă necesitatea prelungirii termenului/termenelor de executare a lucrarilor. Durata ultimului contract subsecvent poate depasi perioada de valabilitate a Acordului-Cadru;
V. Verificare si receptie: eventualele solicitari suplimentare de documente ce pot surveni din partea celor doua parti contractante;
VI. Subcontractanti. Terti sustinatori: in cazul unor eventuale schimbari ale subcontractantilor pe parcursul derularii acordului-cadru/contractului subsecvent si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Achizitor precum si in cazul in care tertii sustinatori preiau obligatiile contractuale, total sau partial, in locul contractantului;
VII. Modificari legislative si/sau de norme tehnice si/sau de normative si/sau de standarde si/sau STAS-uri pe parcursul derularii acordului cadru/contractului subsecvent: in cazul unor eventuale modificari ale legislatiei/normativelor/standardelor/normelor tehnice/STAS-urilor, in conformitate cu prevederile impuse.
(2) Prezentul Acord-cadru nu reprezintă baza legală pentru angajarea fondurilor publice. În baza acestui acord-cadru se vor atribui contracte subsecvente care constituie temei legal pentru plată. 

(3) Eventuale modificari, care pot interveni in perioada de derulare a contractelor subsecvente atribuite in baza prezentului acord-cadru, vor face obiectul unor clauze de revizuire ce se vor regasi in cuprinsul contractelor subsecvente.

10.8. – (1) Orice modificare a Acordului-cadru, generata de aplicarea clauzelor de revizuire de la art. 10.7., va face obiectul unui act aditional sau ordin administrativ.

(2) Modificarile de la art. 10.7 punctele II, V, VI si VII se fac prin ordin administrativ.
(3) Modificarile de la art. 10.7 punctele  I, III si IV se fac prin act aditional. 


10.9. - (1) Orice modificare a acordului-cadru / contractelor subsecvente în cursul perioadei de valabilitate, altfel decât în cazurile şi condiţiile prevăzute la art. 221 din Legea nr. 98/2016 se realizează prin organizarea unei noi proceduri de atribuire, în conformitate cu dispoziţiile Legii nr. 98/2016.
(2) În situaţia nerespectării dispoziţiilor alin. (1), Promitentul - Achizitor are dreptul de a denunţa unilateral Acordul-cadru. 

11. Raportul procedurii
11.1.  - Avand in vedere faptul ca potrivit Raportului procedurii de atribuire nr. ..............:
a) Promitentul-Executant a fost desemnat ofertant castigator in baza aplicarii criteriului de atribuire prevazut in Documentatia de Atribuire: oferta cea mai avantajoasa din punct de vedere economic - cel mai bun raport calitate - pret (....% propunere financiara si ....% propunere tehnica) utilizandu-se in acest sens un algoritm de punctare a fiecarui factor de evaluare asa cum a fost prevazut in Documentatia de Atribuire,

b) Promitentul-Executant a fost desemnat ofertant castigator in urmatoarele conditii: ....................... (se vor completa la semnarea acordului-cadru: factorii de evaluare, punctajele aferente fiecarui factor obtinute conform Raportului procedurii de atribuire nr. ........., Anexa/Anexele .............. la acord-cadru in care sunt incluse elementele care au stat la baza obtinerii punctajelor),

pentru a nu altera rezultatul procedurii de atribuire aferente prezentului acord-cadru, eventuala modificare a elementelor mai sus mentionate pe parcursul derularii acordului-cadru nu va conduce la obtinerea unui punctaj inferior celui precizat in acord-cadru si in Raportul procedurii de atribuire. 

12. Incetarea Acordului-cadru

12.1. - (1) Prezentul Acord-cadru inceteaza de drept:

a) prin ajungere la termen;


b) prin indeplinirea obiectului Acordului-cadru.



(2) Acordul-cadru poate inceta si in urmatoarele cazuri:

a) prin acordul de vointa al partilor;


b) in situatia in care cantitatile maxime de lucrari care fac obiectul Acordului-cadru au fost executate;


c) prin rezilierea de catre Promitentul-Achizitor ca urmare a neindeplinirii sau indeplinirii in mod necorespunzator sau defectuos a obligatiilor asumate de catre Promitentul-Executant, prin prezentul Acord-cadru;


d) prin denuntarea unilaterala de catre Promitentul-Achizitor;


e) orice alte cauze prevazute de lege;
                 f)  in situatia in care valoarea maxima estimata a Acordului-cadru a fost atinsa.
12.2. - (1) Rezilierea prezentului Acord-cadru se poate produce si in urmatoarele cazuri:

- in cazul în care Promitentul-Executant declarat câştigător refuză în mod nejustificat semnarea contractului subsecvent/nu răspunde Invitaţiei de semnare a contractului subsecvent, atunci Promitentul-Achizitor va rezilia Acordul-cadru fata de acesta, fără nicio altă notificare prealabilă. In acest caz, se vor aplica corespunzator sanctiunile prevazute la art. 13.1. In acest caz, Promitentul-Achizitor isi rezerva dreptul de a solicita si daune interese Promitentului-Executant.

- neconstituirea de catre Promitentul-Executant a garantiei de buna executie a unui contract subsecvent, conform prevederilor acestuia;

- constatarea de catre Promitentul-Achizitor a executarii unor lucrari in mod necorespunzator sau defectuos de catre Promitentul-Executant in cadrul contractelor subsecvente ce vor fi incheiate in baza prezentului Acord-cadru, desi a fost notificat in acest sens iar Promitentul-Executant nu a remediat aspectele notificate.
(2) Rezilierea prezentului Acord-cadru nu va avea efect asupra obligatiilor deja scadente intre partile Acordului-cadru.
(3) Rezilierea din motivele mentionate la punctul 12.2. alin. (1) va opera de plin drept, fara a mai fi necesara indeplinirea vreunei formalitati prealabile si fara a mai fi necesara interventia vreunei instante judecatoresti si/sau arbitrale, Promitentul-Executant nefiind indreptatit sa pretinda nicio suma reprezentand daune sau alte prejudicii ca urmare a rezilierii acordului-cadru/contractului subsecvent.

(4) Punerea in intarziere rezulta din simplul fapt al neindeplinirii obligatiilor contractuale.

12.3. - Promitentul-Achizitor isi rezerva dreptul de a denunta unilateral prezentul Acord-cadru in cel mult 30 de zile printr-o notificare scrisa adresata Promitentului-Executant fara nicio compensatie, in urmatoarele cazuri:


a)  În cazul în care Promitentul-Executant declarat câştigător în urma procesului de atribuire a Acordului-cadru refuză în mod justificat (forţă majoră sau cazul fortuit) încheierea Contractului subsecvent;


b) daca Promitentul-Executant intra in faliment;


c) la aparitia unor circumstante care nu au putut fi prevazute la data incheierii Acordului-cadru si care conduc la modificarea clauzelor in asa masura incat indeplinirea Acordului-cadru ar fi contrar interesului public si prevederilor legale in vigoare.
12.4. - In cazurile prevazute la clauza 12.3, Promitentul-Executant are dreptul de a pretinde numai plata corespunzatoare pentru partea din Acordul-cadru indeplinita pana la data denuntarii unilaterale a acestuia.


13. Sanctiuni pentru neindeplinirea obligatiilor de catre Promitentul-Executant

13.1. - In cazul in care Promitentul-Executant caruia Promitentul-Achizitor ii transmite o solicitare pentru incheierea unui contract subsecvent nu are capacitatea de a raspunde acestei solicitari din propria sa culpa sau refuza incheierea contractului subsecvent, Promitentul-Executant are obligatia de a plati Promitentului-Achizitor o suma egala cu 30% din valoarea estimata a celui mai mare contract subsecvent care poate face obiectul prezentului Acord-cadru, astfel cum acesta a fost prevazut in documentatia de atribuire, respectiv in Instructiuni catre ofertanti. 
14. Litigii
14.1. - Divergentele ce pot aparea ca urmare a aplicarii si interpretarii prevederilor prezentului Acord-cadru se vor solutiona pe cale amiabila.

14.2. - Daca dupa 15 zile calendaristice de la inceperea acestor tratative, Promitentul-Achizitor si Promitentul-Furnizor nu reusesc sa rezolve in mod amiabil divergenta contractuala, fiecare poate solicita ca aceasta sa se solutineze de catre instantele judecatoresti competente din Romania.

  14.3. - (1) Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire, precum si cele privind executarea, anularea, nulitatea, rezolutiounea, rezilierea sau denuntarea unilaterala a contractelor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in circumscriptia caruia se afla sediul Promitentului-Achizitor. 
(2) Litigiile si cererile care decurg din executarea contractelor administrative  si cele care decurg din rezilierea, rezolutiunea, denuntarea unilaterala sau incetarea anticipata a contractelor de achizitie publica din motive independente de Promitentul-Achizitor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in  circumscriptia careia se afla sediul Promitentului-Achizitor.

15. Metodologia de utilizare a Sumelor Provizionate

Pe parcursul derularii Acordului-cadru, in situatia in care se utilizeaza Sumele Provizionate incluse in Propunerea Financiara, Partile se obliga sa respecte prevederile Metodologiei de utilizare a Sumelor Provizionate, dupa cum urmeaza:
I. Baza legala: Instructiunea nr. 1/2021 privind modificarea contractului de achizitie publica/contractului de achizitie sectoriala/acordului-cadru, emisa de ANAP si publicata in Monitorul Oficial nr. 56/19.01.2021 - Secțiunea 2 - Alte sume necesare pentru implementare - Articolul 13
(1) Alte sume necesare pentru implementare sunt sume de bani stabilite ca sume fixe nominale, globale, incluse în valoarea contractului/acordului-cadru, reprezentând valoarea acelor bunuri/servicii/lucrări corespunzătoare activităților care sprijină îndeplinirea obiectivelor principale ale achiziției (aferente unor operațiuni auxiliare și/sau care țin de logistică), dar pentru care, la momentul pregătirii procedurii de atribuire a contractului de achiziție publică/achiziție sectorială, nu se pot determina cu exactitate cantitățile și toate detaliile calitative pentru categoriile de cheltuieli astfel acoperite. 

(3) Sumele prevăzute la alin. (1) se regăsesc în contractele de achiziție publică/sectorială sub diverse denumiri, cum ar fi rezerve de implementare, cheltuieli incidentale, sume provizionate, acestea neputând fi utilizate pentru acoperirea altor categorii de cheltuieli decât cele pentru care au fost destinate, conform mențiunilor din documentația de atribuire; categoria de cheltuieli ”diverse și neprevăzute” din structura devizului general al lucrărilor nu este inclusă în noțiunea alte sume necesare pentru implementare. 

(5) Alte sume necesare pentru implementare care ar avea ca scop acoperirea la nivel general a unor cheltuieli nedefinite nu îndeplinesc criteriile menționate în prezenta instrucțiune conform cărora categoriile de cheltuieli acoperite de astfel de sume trebuie să fie specifice și prezentate limitativ; folosirea unor asemenea alte sume necesare pentru implementare pentru astfel de cheltuieli ar constitui în sine o modificare contractuală pentru care se aplica prevederile art. 1 alin (2) și (3). 

(6) Înainte de a efectua cheltuieli din categoria altor sume necesare pentru implementare, contractantul trebuie să obțină aprobarea autorității/entității contractante pentru efectuarea cheltuielilor în cauză. 

(7) Contractantul trebuie să facă dovada că bunurile/serviciile/lucrările a căror decontare o solicită sunt necesare activităților care sprijină îndeplinirea obiectivelor principale ale achiziției iar prețurilor acestora se încadrează în prețurile aferente unor activități/articole similare prevăzute în contract sau reprezintă prețuri stabilite în condiții concurențiale de piață, inclusiv, atunci când este cazul, prin raportare la prevederile art. 6 din Legea nr. 98/2016; suplimentar, valoarea totală, cumulată a tuturor bunurilor/serviciilor/lucrărilor a căror decontare se solicită nu depășește suma fixă nominală, globală, menționată cu acest scop, în mod distinct, în contractul de achiziție publică/achiziție sectorială. 

(8) Autoritatea/entitatea contractantă decontează pe bază de documente justificative valoarea bunurilor/serviciilor/lucrărilor corespunzătoare altor sume necesare implementării.
II. Domeniul de aplicare: 

Se aplica pentru Acordul-cadru de lucrari si pentru contractele subsecvente semnate in baza acordului-cadru avand ca obiect „Lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot*....” si numai in conditiile in care bunurile/serviciile/lucrările sunt corespunzătoare unor activitati care sprijină îndeplinirea obiectivelor principale ale achiziției si sunt aferente unor operațiuni auxiliare și/sau care țin de logistică.
III. Conditiile de aplicare (cumulative):  
1. utilizarea sumelor provizionate este necesara pentru implementarea acordului-cadru de lucrari si a contractelor subsecvente semnate in baza acordului-cadru;
2. utilizarea sumelor provizionate este generata de cauze care nu au putut fi prevazute cu exactitate la data organizarii procedurii de atribuire a contractelor/acordurilor-cadru de achizitie publica si pentru care nu s-a putut determina cu exactitate, la momentul initierii procedurii de achizitie, cantitățile și toate detaliile calitative pentru categoriile de cheltuieli acoperite.
IV. Lista categoriilor de cheltuieli care se finanteaza din sumele provizionate:
a. cheltuieli care rezulta din implementarea solicitarilor provenite de la diverse institutii/ autoritati/ entitati care au atributii in legatura cu contractul (ca de exemplu: Ministere, Autoritati/Institutii centale si/sau locale, Politie, organisme de control, etc.) cu privire la situatii neprevazute care pot aparea in trafic;

b. cheltuieli care rezulta din cerintele formulate de catre Politia Romana privind marcajele si/sau elemente de siguranta circulatiei si/sau reconfigurari de lucrari pentru a se asigura siguranta circulatiei;
c. cheltuieli care rezulta din adaptarea lucrarilor de marcaj la realitatea/situatia din teren si anume: schimbari de solutii tehnice, executie de marcaje in zone auxiliare/adiacente ariei de desfasurare a acordului-cadru/contractului subsecvent, modificari ale cotelor, pozitiilor si/sau dimensiunilor lucrari de marcaj ca urmare a situatiei reale din teren;

d. cheltuieli care rezultă din necesitatea executarii unor marcaje corespunzatoare in zonele in care marcajele existente nu sunt vizibile sau sunt deteriorate sau in zonele in care nu exista marcaje, lucrari efectuate atat pentru zonele stabilite in acordul-cadru/contractul subsecvent cat si pentru zonele adiacente/auxiliare, excepție făcând erorile de executie;
e. cheltuieli care rezulta din necesitatea implementarii recomandarilor/observatiilor/conditiilor stabilite de catre Autoritatea Rutiera Romana in auditurile/studiile efectuate cu privire la Siguranta rutiera, execeptie facand erorile de executie; 
f. cheltuieli care rezulta din modificari ale cantitatilor de lucrari de marcaj ca urmare a remasuratorilor/redimensionarilor/redistribuirilor ce se vor face pentru stabilirea cantitatilor nete ale fiecarui marcaj ca va fi executat.
Note: 

Nota 1: Categoriile de cheltuieli care se finanteaza din sumele provizionate sunt numai cele incluse in Lista categoriilor de cheltuieli care se finanteaza din sumele provizionate ce este parte integranta din documentatia de atribuire. Sumele aferente acestor categorii de cheltuieli sunt cele publicate de Autoritatea Contractanta prin documentatia de atribuire, iar valoarea totala a acestora este de: 6.475.904,00 lei fara TVA (Lot 1 D.R.D.P. Bucuresti) / 4.308.000,00 lei fara TVA (Lot 2 D.R.D.P. Craiova) / 5.711.504,00 lei fara TVA (Lot 3 D.R.D.P. Timisoara) / 4.023.488,00 lei fara TVA (Lot 4 D.R.D.P. Cluj) / 3.120.547,20 lei fara TVA (Lot 5 D.R.D.P. Brasov) / 4.589.992,00 lei fara TVA (Lot 6 D.R.D.P. Iasi) / 3.212.518,08 lei fara TVA (Lot 7 D.R.D.P. Constanta) / 5.003.032,96 lei fara TVA (Lot 8 D.R.D.P. Buzau).
Este permisa realizarea de compensari/ relocari intre categoriile de cheltuieli ce compun sumele provizionate, cu indeplinirea urmatoarelor conditii:


-   sa se stabileasca ca aceasta este necesara, 


-   sa se stabileasca ca aceasta nu va afecta negativ derularea acordului-cadru/contractului subsecvent,  


-   valoarea totala a tuturor categoriilor de cheltuieli ce sunt finantate din sumele provizionate nu depaseste valoarea totala a sumelor provizionate publicata de Autoritatea Contractanta in documentatia de atribuire pentru acordul-cadru sau din contractele subsecvente semnate in baza acordului-cadru
Nota 2: Modificarile acordului-cadru/contractului subsecvent care necesita cheltuieli care se pot incadra in categoriile din lista de mai sus, reprezinta modificari nesubstantiale si/sau aplicarea mecanica a clauzelor contractuale.

Nota 3: Sumele provizionate aferente categoriilor de cheltuieli mai sus mentionate se utilizeaza numai in cazul in care se indeplinesc in mod cumulativ conditiile prevazute la capitolul II si respectiv III al prezentei clauze.

Nota 4: Beneficiarul nu va semna contracte subsecvente care vor contine numai cheltulieli care se finanteaza din sumele provizionate stabilite in Acordul - Cadru si mentionate in Lista categoriilor de cheltuieli care se finanteaza din sumele provizionate.
V. Conditii de utilizare a sumelor provizionate [Metodologia]:

A1. 
Lucrarile de marcaj pentru care se utilizeaza fondurile aferente sumelor provizionate, se vor executa la pretul unitar (UM) stabilit in cadrul Formularului de Propunere Financiara depus de Promitentul - Executant. In cazul in care se vor executa lucrari/cantitati de marcaj in zonele adiacente/auxiliare ariei de desfasurare a acordului-cadru sau a contractului subsecvent, la pretul unitar (UM) stabilit in cadrul Anexei A a Formularului de Propunere Financiara depus de Promitentul - Executant se vor adauga cheltuielile de transport intr-o marja rezonabila dar nu mai mult de 8%, cheltuieli de transport care sunt incluse in valoarea totala a sumelor provizionate. Cheltuielile de transport stabilite in cadrul procentului de maxim 8% se vor prezenta si deconta in functie de: numarul de kilometri parcursi, de numarul de utilaje care se vor deplasa, de cantitatea de carburant consumata, iar modul de calcul va fi prezentat in cadrul raportului mentionat in capitolul V.C punctul 2 sau 3 si aprobat de catre CNAIR SA - Central, dar nu mai tarziu de efectuarea deplasarii la locatia respectiva.
A2.   Cantitatile de lucrari de marcaje din cadrul punctelor A1 – A6 si respectiv punctul B din Anexa A la Formularul de Propunere Financiara nu se vor utiliza in cadrul sumelor provizionate. In cadrul sumelor provizionate se vor utiliza numai cheltuielile care sunt stabilite in Lista categoriilor de cheltuieli care se finanteaza din sumele provizionate la capitolul IV din prezenta metodologie si pentru care se stabilesc alte cantitati de lucrari de marcaj ce nu au putut fi prevazute/determinate la data organizarii procedurii de atribuire a acordului-cadru de achizitie publica.
A3. Pentru executia lucrarilor si/sau de cantitatilor de marcaj in zonele adiacente/auxiliare ariei de desfasurare a acordului-cadru sau a contractului subsecvent sumele provizionate utilizate includ pe langa costul executiei lucrarilor/cantitatilor de marcaj si cheltuielile de transport aferente executiei acestora. Nu se accepta utilizarea sau decontarea din cadrul sumelor provizionate doar a cheltuielilor de transport fara executia de lucrari de marcaj.
B: Verificarea prevederilor contractuale si a motivelor pentru care este necesara utilizarea sumelor provizionate.

1. Nu se vor utiliza sumele provizionate pentru sarcinile/obligatiile/riscurile Antreprenorului prevazute in contract.

2. Nu se vor utiliza sumele provizionate pentru cheltuieli ce rezulta din erori de executie sau din alte motive ce tin de culpa Antreprenorului.
C. Utilizarea sumelor provizionate in cadrul Acordului-cadru/contractului subsecvent se face numai cu parcurgerea urmatorului proces administrativ:  

1. Solicitarea de catre Promitentul-Executant/Beneficiar a utilizarii sumelor provizionate pentru executia lucrarilor de marcaj in care se va detalia:

· lucrarea pentru care se solicita utilizarea sumei provizionate;

· modul de indeplinire a conditiilor specificate la capitolele II; III; IV din prezentul articol; 

· valoarea determinata conform mecanismului stabilit la pct V. A1 de mai sus; 
· timpul necesar pentru realizarea lucrarilor;
· locatia sau aria de desfasurare a executiei lucrarilor de marcaj
Nota 1: Lucrarile finantate din sumele provizionate nu pot face obiectul unor revendicari, litigii, dispute, arbitraje, sau alte asemenea, din partea Promitentului - Executant, ulterior utilizarii sumelor provizionate.

Nota 2: Lucrarile finantate din sumele provizionate fac obiectul ajustarii preturilor. In situatia in care, in timpul derularii contractului, apar lucrari  de natura celor prevazute a fi finantate din sumele provizionate, pretul acestor lucrari  se va ajusta conform formulei de ajustare stabilita la articolul 4.3. alin (1) punctul I  din prezentul Acord - cadru.
2. Aprobarea utilizarii sumelor provizionate de catre Beneficiar daca solicitarea vine din partea Promitentului - Executant.
Pe baza documentelor transmise de Promitentul - Executant, Beneficiarul va analiza situatia, si daca sunt indeplinite conditiile din prezenta metodologie, va elabora un Raport de necesitate privind utilizarea sumelor provizionate intocmit de directia derulatoare a contractului subsecvent si avizat de conducerea D.R.D.P-ului, raport, care dupa avizarea DRDP-ului, se va transmite la CNAIR SA - Central pentru aprobarea acestuia.
Ulterior aprobarii acestui raport de catre CNAIR SA - Central, Beneficiarul va comunica Promitentului - Executant posibilitatea utilizarii sumelor provizionate pentru situatia respectiva. Nu se vor utiliza sumele provizionate fara aprobarea expresa a CNAIR SA - Central.
3. Aprobarea utilizarii sumelor provizionate daca solicitarea vine din partea Beneficiarului.

In baza situatiei existente, Beneficiarul va verifica daca sunt indeplinite conditiile din prezenta metodologie si va elabora un Raport de necesitate privind utilizarea sumelor provizionate intocmit de directia derulatoare a contractului subsecvent si aprobat de conducerea D.R.D.P-ului, raport, care dupa avizarea DRDP-ului, se va transmite la CNAIR SA - Central pentru aprobarea acestuia.

Ulterior aprobarii acestui raport de catre CNAIR SA - Central, Beneficiarul va comunica Promitentului - Executant posibilitatea utilizarii sumelor provizionate pentru situatia respectiva. Nu se vor utiliza sumele provizionate fara aprobarea expresa a CNAIR SA - Central.
4. Aprobarea de catre Beneficiar (dupa finalizarea etapei C2 sau C3) a unui Ordin Administrativ de Modificare pentru utilizarea sumelor provizionate (OAM SP nr. .....) care sa contina cel putin urmatoarele:
a) identificare

descrierea lucrarii pentru care s-a aprobat utilizarea sumei provizionate.
b) necesitatea 

necesitatea utilizarii sumei provizionate (in baza raportului mentionat in capitolul V.C punctul 2 sau 3)

c) indeplinirea conditiilor de utilizare a sumei provizionate
· modul de indeplinire a conditiilor specificate la capitolele II; III; IV si respectiv V.A1 - A3 din prezentul articol; 

· identificarea numarului, categoriei si valorii sumei provizionate mentionate in contractul subsecvent, care urmeaza a fi utilizata. 
d) valoarea lucrarilor 
· valoarea determinata conform capitolului V.C punctul 1;
· valoarea aferenta sumei provizionate din cadrul contractului subsecvent solicitata a se utiliza;  

· valoarea aferenta sumei provizionate din cadrul contractului subsecvent aprobata de Beneficiar si de catre CNAIR SA - Central;
· valoarea aferenta sumei provizionate din cadrul contractului subsecvent utilizata pana la data OAM SP curent;

· valoarea aferenta sumelor provizionate din cadrul contractului subsecvent ramasa neutilizata la data OAM SP curent;

· eventualele compensari/relocari intre categoriile de cheltuieli ce compun sumele provizionate existente si neconsumate (numai in cazul in care: i) exista mai multe categorii de cheltuieli ce compun sumele provizionate; si ii) valoarea unei categorii de cheltuieli din sumele provizionate nu este suficienta, in timp ce pentru alta categorie de cheltuiala din sumele provizionate exista excedent). In conditiile in care se efectueaza compensari/relocari este necesara demonstrarea indeplinirii conditiilor mentionate la capitolul IV - Nota 1 din prezentul articol.

e) timpul necesar pentru realizarea lucrarilor

Durata de realizare a lucrarilor pentru care se utilizeaza sumele provizionate.
f) locatia sau aria de desfasurare a executiei lucrarilor
Specificarea locatiei sau ariei de desfasurare a lucrarilor pentru care se utilizeaza sumele provizionate.
g) documente justificative

Se vor anexa documente justificative/suport care sa documenteze Ordinul Administrativ de Modificare, conform celor mentionate mai sus. Confirmarea si receptia lucrărilor de marcaje executate se va face de către DRDP-ul pe raza căruia se execută marcajele rutiere.
E. Depunerea/Prezentarea de documente justificative pentru sumele ce urmeaza a fi platite din categoria sumelor provizionate.
16. Dispozitii finale 

16.1. - Daca Promitentul-Executant este o asociere alcatuita din doua sau mai multe persoane juridice, acestea vor raspunde solidar de indeplinirea obligatiilor Acordului-cadru. Promitentul-Executant, reprezentat de liderul de asociere, va actiona in numele acestuia in cadrul Acordului-cadru si va avea autoritatea de a reprezenta si angaja contractual asocierea.  

16.2 - In cuprinsul prezentului document, „Achizitor/Promitentul-Achizitor” se intelege „Achizitor/Beneficiar” si reprezinta DIRECTIA REGIONALA DE DRUMURI SI PODURI;
16.3. - Prezentul Acord-cadru este interpretat conform legilor in vigoare, din Romania.
16.4. - Prezentul Acord-cadru va fi derulat la nivelul D.R.D.P.* ......
Prezentul Acord-cadru a fost incheiat in data de _____________, in 3 exemplare originale, din care 2 (doua) exemplare pentru Promitentul-Achizitor si 1 (un) exemplar pentru Promitentul-Executant. 
	PROMITENT-ACHIZITOR

	PROMITENT-EXECUTANT

	COMPANIA NATIONALA DE ADMINISTRARE A INFRASTRUCTURII RUTIERE S.A.
Prin D.R.D.P.*. ....
	


Acord-cadru avand ca obiect Lucrari de marcaje rutiere executate in strat subtire, necesare drumurilor de interes national – autostrazi, drumuri expres, drumuri internationale «E», drumuri nationale principale, drumuri nationale secundare administrate de C.N.A.I.R. - S.A. Lot*....

Lot 1 D.R.D.P. Bucuresti; Lot 2 D.R.D.P. Craiova, Lot 3 D.R.D.P. Timisoara; Lot 4 D.R.D.P. Cluj; Lot 5 D.R.D.P. Brasov; Lot 6 D.R.D.P. Iasi; Lot 7 D.R.D.P. Constanta; Lot 8 D.R.D.P. Buzau

